**[Výzva na predkladanie žiadostí o poskytnutie mimoriadnej podpory na základe dočasného opatrenia pre sektor ovocia a zeleniny a oznam pre žiadateľov](http://isrra.sk/informacie/aktuality/1163-vyzva-na-predkladanie-ziadosti-o-poskytnutie-mimoriadnej-podpory-na-zaklade-docasneho-opatrenia-pre-sektor-ovocia-a-zeleniny-a-oznam-pre-ziadatelov.html)**

Pôdohospodárska platobná agentúra (ďalej len „platobná agentúra"), Dobrovičova 12, 815 26 Bratislava, v y z ý v a všetkých žiadateľov o poskytnutie mimoriadnej podpory (ďalej len „žiadateľ") na základe dočasného opatrenia pre sektor ovocia a zeleniny v súlade s čl. 9 delegovaného nariadenia Komisie (EÚ) č. 1031/2014 z 29. septembra 2014, ktorým sa stanovujú ďalšie dočasné mimoriadne podporné opatrenia pre výrobcov určitých druhov ovocia a zeleniny (ďalej len „nariadenie Komisie č. 1031/2014"), aby predkladali žiadosti o poskytnutie mimoriadnej podpory za vykonané opatrenia v sektore ovocie a zelenina v období od 30. septembra 2014 do 31. decembra 2014 (ďalej len „žiadosť o poskytnutie mimoriadnej podpory ") do termínu 31. januára 2015.

Žiadosti sa predkladajú prostredníctvom formulára [žiadosti o poskytnutie mimoriadnej podpory](http://www.apa.sk/download.php?fID=8494) spolu so sprievodnými dokladmi poštou na adresu: **Pôdohospodárska platobná agentúra**

**Sekcia organizácie trhu**

**Odbor poľnohospodárskych komodít**

**Dobrovičova 12**

**815 26 Bratislava**

[Metodický postup pre žiadateľov o poskytnutie mimoriadnej podpory](http://www.apa.sk/download.php?fID=8492) vrátane formulára je dostupný na webovom sídle platobnej agentúry v časti [**Aktuality**](http://www.apa.sk/index.php?navID=1&id=6276)

|  |
| --- |
| **Platobná agentúra zároveň oznamuje**, že realizácia mimoriadnych opatrení v sektore ovocie a zelenina je delegovaným nariadením 1371/2014 z 19. decembra 2014, ktorým sa mení nariadenie Komisie č. 1031/2014 **predĺžená do 30. júna 2015** |

Podporované sú opatrenia stiahnutia z trhu, t.j. bezplatná distribúcia a iné miesta určenia pre nasledovné produkty: rajčiaky, mrkva, kapusta, sladká paprika, karfiol, brokolica, uhorky, huby rodu Agaricus, jablká, hrušky, slivky, bobuľové ovocie, čerstvé stolové hrozno, kivi, pomaranče, klementínky, mandarínky, citróny.   Podľa článku 78 ods. 2 vykonávacieho nariadenia Komisie (EÚ) č. 543/2011 všetci žiadatelia ***zasielajú oznámenie o zámere vykonať tieto činnosti*** ([**Príloha č. 3**](http://www.apa.sk/download.php?fID=8498)) a to vždy ***minimálne 24 hodín pred uskutočnením plánovaných činností*** realizovaných v období od 12. januára 2015 do 30. júna 2015, (resp. do dátumu, ktorý oznámi platobná agentúra, v prípade, že bude vyčerpané pridelené množstvo celkovo 3 000 t pre SR) a zároveň ***zasielajú oznámenie o vykonaných činnostiach*** v rámci operácií stiahnutia z trhu, ([**Príloha č. 4**](http://www.apa.sk/download.php?fID=8499), [**Príloha č. 5**](http://www.apa.sk/download.php?fID=8500)) ***a to vždy*** ***do 24 hodín po ukončení realizovaných činností***. Toto oznámenie za vykonané činnosti v období 1. januára do 11. januára 2015 je potrebné zaslať do 15. januára 2015.

Oznámenia je potrebné zasielať v elektronickej forme  na všetky nasledovné mailové adresy:

* klaudia.dulikova@apa.sk
* noemi.nagyova@apa.sk
* gabriela.bodova@apa.sk
* milena.kristofova@apa.sk

V prípade operácií stiahnutia z trhu navyše na e-mailové adresy:

* stulc@svps.sk
* zavracka@svps.sk

V prípade, že žiadateľ nezašle platobnej agentúre požadované oznámenia v uvedených termínoch, podpora mu nebude poskytnutá.

Činnosti na *stiahnutie z trhu (bezplatná distribúcia a iné miesta určenia - kompostovanie, biologické odbúravanie, skrmovanie alebo iná forma likvidácie)* budú podliehať kontrolám na mieste zo strany platobnej agentúry a Štátnej veterinárnej a potravinovej správy Slovenskej republiky.

Bližšie informácie o mimoriadnych opatreniach, sadzbách finančnej pomoci zo zdrojov EÚ a ostatné podmienky sú zverejnené v aktualizovanom Metodickom postupe pre žiadateľov o mimoriadnu podporu na základe dočasného opatrenia pre sektor ovocia a zeleniny. Ďalšie pokyny pre žiadateľov budú zverejňované priebežne.

V Bratislave dňa 12. januára 2015

            MVDr. Stanislav Grobár                         generálny riaditeľ

**Prílohy (dokumenty na stiahnutie)**

* [Delegované nariadenie Komisie (EÚ) č. 1031/2014 z 29. septembra 2014 (pdf, 411.29 Kb)](http://www.apa.sk/download.php?fID=8496)
* [Delegované nariadenie Komisie (EÚ) č. 1371/2014 z 19. decembra 2014 (pdf, 368.6 Kb)](http://www.apa.sk/download.php?fID=8497)
* [Príloha č. 3. - Oznámenie o plánových činnostiach (xls, 35.5 Kb, 2x)](http://www.apa.sk/download.php?fID=8498)
* [Príloha č. 4. - Oznámenie vykonanom stiahnutí z trhu - bezplatná distribúcia (xls, 45 Kb)](http://www.apa.sk/download.php?fID=8499)
* [Príloha č. 5. -  Oznámenie o vykonanom stiahnutí z trhu - iné miesta určenia (xls, 42 Kb)](http://www.apa.sk/download.php?fID=8500)